钦定古今图书集成/历象汇编/岁功典/第035卷 > 念奴娇〈暮春〉 辛弃疾
## 钦定古今图书集成/历象汇编/岁功典/第035卷 > 念奴娇〈暮春〉 辛弃疾

野塘花落，又忽忽、过了清明时节。划地东风欺客梦，
一枕云屏寒怯。曲岸持觞，垂杨系马，此地曾经别。楼
空人去，旧游飞燕能说。　闻道绮陌东头，行人长见，
帘底纎纎月。旧恨春江流未断，新恨云山千叠。料得
明朝，尊前重见，镜里花难折。也应惊问，近来多少华
发。